Tammer OÜ

Tammer OÜ on Eesti tööstusettevõte, mis tegeleb metallist avatäidete, sealhulgas uste, akende, vaheseinte ja fassaadide tootmisega. Ettevõtte kontor ja tootmine asuvad Tallinnas. Ettevõtte toodang on suunatud peamiselt Põhja-Euroopa turule.

Tammer OÜ asutati 1995. aastal.https://www.inforegister.ee/10394201-TAMMER-OU/ Ettevõtte asutaja on Raigo Tammo. Algusaastatel keskenduti terasprofiilist toodete valmistamisele.

1998. aastal alustati Stålprofil AB profiilisüsteemi kasutamist. 1999. aastal toimus ettevõtte esimene tarne Rootsi.

2010. aastal alustati silemetalluste tootmist ning 2014. aastal laevauste tootmist.

Kuni 13. novembrini 2019 kandis ettevõte nime T-Tammer OÜ, seejärel muudeti ettevõtte nimi Tammer OÜ-ks.

Tammer OÜ on pereettevõte.https://eis.ee/aasta-parimale-pereettevõttele-on-vastutustunne-loomulik/

 Juhtimine 
Aastatel 1996–2001 oli ettevõtte tegevdirektor (tegevjuht) Vaido Palmik.https://www.raamatupidaja.ee/uudised/2010/08/02/1-august-on-majanduses-erakordselt-teguderohke Aastatel 2003–2023 oli ettevõtte tegevjuht Anti Tammo. 2024. aastal sai ettevõtte tegevjuhiks Liis Kokk.https://www.toostusuudised.ee/uudised/2024/09/17/kaks-uut-juhatuse-liiget-saanud-tammeri-tegevjuhiks-saab-liis-kokk-keskendume-kasvule-ja-votmevaldkondadele

 Tunnustus 
 2019 – aasta pereettevõttehttps://www.koda.ee/et/uudised/selgusid-2019-aasta-parimad-ettevotted
 2025 – Siseministeeriumi tunnustus vabatahtlike päästjate toetamise eesthttps://www.siseministeerium.ee/siseturvalisuse-vabatahtlike-ja-nende-toetajate-tunnustamine#2025-aastal-tunnust

 Tegevus 
Tammer OÜ toodab projektipõhiselt metallist avatäiteid, sealhulgas terasprofiilist ja silemetallist uksi, vaheseinu ja fassaade nii ehitus- kui ka laevatööstuse jaoks.

Ettevõtte tootevalik on sertifitseeritud ja vastab tule-, heli-, turva- ja muudele nõuetele. Toodangut tarnitakse nii ehitus- kui ka merendussektorisse.

Tammer on Baltikumis ka Rootsi terasprofiilitootja Stålprofil AB süsteemide esindaja ning vahendab nende terasprofiilide kasutuslahendusi.

Kategooria:Eesti tööstusettevõtted
Kategooria:Eesti ettevõtted